Na osnovu člana 20a. Zakona o radu FBiH („Službene novine FBiH“, broj: 26/16,89/18), člana 3. u vezi sa članovima 6. i 7. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21, 10/22), člana 13. i 33. Jedinstvenog pravilnika o radu UNSA, broj: 02-89/19 od 19.09.2019., i Odluke Vlade Kantona Sarajevo, broj: 02-04-11978-47/22 od 24.03.2022., Univerzitet u Sarajevu – Fakultet zdravstvenih studija raspisuje:

**JAVNI OGLAS**

**za prijem pripravnika**

1. **Pripravnik sa završenim Filozofskim fakultetom - Odsjek za komparativnu književnost i bibliotekarstvo ili odgovarajuća studijska grupa – VSS/240 ECTS**

* **1 izvršilac, puno radno vrijeme, na određeno vrijeme u periodu trajanja pripravničkog staža od 1 godine (12 mjeseci)**

**Uslovi:**

Pored općih uslova utvrđenih Zakonom o radu („Službene novine FBiH“, broj: 26/16,89/18), kandidati trebaju ispunjavati sljedeće posebne uslove:

* završen Filozofski fakultet - Odsjek za komparativnu književnost i bibliotekarstvo ili odgovarajuća studijska grupa – VSS/240 ECTS,
* poznavanje rada na računaru i
* poznavanje engleskog ili drugog stranog jezika.

**Mjesto obavljanja rada:**

Univerzitet u Sarajevu – Fakultet zdravstvenih studija, Stjepana Tomića 1, 71 000 Sarajevo

**Iznos osnovne plaće:**

1.287,00KM

**Radno vrijeme:**

40 sati sedmično (puno radno vrijeme)

**Opis poslova:**

- vodi bibliotečko poslovanje (inventarisanje i signiranje, katalogizacija, klasifikacija),

- priprema tematske bibliografije za potrebe akademskog osoblja,

- dostavlja informacije o bibliotekarskoj građi akademskom osoblju,

- priprema i koordinira rad Izdavačkog savjeta,

- prati i kontroliše evidentiranje i dostavljanje bibliotekarske građe,

- obavlja korespodenciju sa drugim institucijama i ustanovama po pitanju formiranja bibliotekarske građe,

- prati i pomaže u proceduri izdavanja akademskih publikacija,

- formira bazu objavljenih stručnih/naučnih radova i knjiga nastavnog osoblja, u saradnji sa koordinatorom za razvoj nastavnog osoblja,

- prati zakonske i podzakonske akte koji regulišu pitanja rada biblioteke; obavlja i druge poslove po nalogu dekana i akademskog osoblja na posebnim pozicijama,

- priprema tematske izložbe knjižne i neknjižne građe u vezi s pojedinim izdanjima, autorima, akcijama i jubilejima;

- organizuje međubibliotečke pozajmice i saradnje;

- vrši stručnu obradu knjižnog fonda kroz abecedni predmetni katalog knjiga odnosno časopisa,

- predlaže nabavku knjiga, časopisa i drugih publikacija,

- arhivira završne radove i doktorske disertacije

- obavlja druge srodne poslove po nalogu dekana,

- za svoj rad odgovara sekretaru i dekanu Fakulteta.

**Potrebni dokumenti (original ili ovjerene kopije):**

* vlastoručno potpisana prijava kandidata
* kratka biografija – CV kandidata
* uvjerenje o državljanstvu ne starije od 6 mjeseci,
* izvod iz matične knjige rođenih
* diploma sa dodatkom diplomi /uvjerenje o položenim ispitima,
* dokaz o poznavanju rada na računaru,
* dokaz o poznavanju engleskog ili drugog stranog jezika,
* dokaz da kandidat nije obavio pripravnički staž u struci do prijave na Javni oglas.

**NAPOMENE:**

**Provjera znanja:**

Sa kandidatima koji budu ispunjavali opće i posebne uslove, obavit će se pismeni i usmeni ispit.

Kandidati mogu kod Poslodavca preuzeti pitanja za pismeni ispit, listu propisa i literature iz oblasti iz kojih će se polagati pismeni i usmeni ispit, a iste mogu pronaći i na web stranici Poslodavca- [www.fzs.unsa.ba](http://www.fzs.unsa.ba).

**Prednost u zapošljavanju po posebnim propisima:**

Prioritet u zapošljavanju imaju osobe obuhvaćene članom 23. Zakona o dopunskim pravima boraca/branitelja BiH („Službene novine KS“, broj: 45/12,26/14,46/17,18/19,20/20,18/21).

Kao dokaz da su obuhvaćeni ovim Zakonom, kandidati uz prijavu na javni oglas prilažu i odgovarajuće dokumente – potvrde, uvjerenja i sl. nadležnih organa, te su obavezni pozvati se na propis po kojem imaju prednost.

**NAČIN I ROK PREDAJE PRIJAVA:**

Prijave sa dokazima o ispunjavanju uvjeta predviđenih javnim oglasom dostaviti neposredno na protokol Univerziteta u Sarajevu - Fakulteta zdravstvenih studija, ili putem pošte na adresu:

**Univerzitet u Sarajevu – Fakultet zdravstvenih studija,**

**Stjepana Tomića 1, 71000 Sarajevo**

sa naznakom **“NE OTVARAJ - PRIJAVA NA JAVNI OGLAS “.**

Detaljnije informacije mogu se dobiti na telefon 033/569 807.

O rezultatima javnog oglasa svi prijavljeni kandidati bit će obaviješteni pismenim putem, u skladu sa odredbom člana 18. Uredbe o postupku prijema u radni odnos u javnom sektoru na teritoriji Kantona Sarajevo, Službene novine KS, broj: 19/21,10/22.

Nepotpune, neblagovremene i neuredne prijave neće se razmatrati.

Javni oglas ostaje otvoren 10 dana od dana objave u dnevnim novinama.

Kandidat koji bude izabran dužan je dostaviti ljekarsko uvjerenje o općoj zdravstvenoj sposobnosti i uvjerenje o nevođenju krivičnog postupka, ne starije od tri mjeseca.

Nakon završenog pripravničkog staža, pripravnik polaže ispit pred komisijom, u skladu sa važećim aktima.